Սուրբ Գրիգոր Լուսավորիչ եկեղեցի (Բինգեմթոն)

Սուրբ Գրիգոր Լուսավորիչ եկեղեցի, հայ առաքելական եկեղեցի ԱՄՆ Նյու Յորք նահանգի Բինգեմթոն քաղաքում։

Պատմություն 
Եկեղեցու ծխական խորհուրդը հիմնադրվել է 1923 թվականին։ Հայերը Բինգեմթոն են եկել 19-րդ դարում, աշխատել տեղի գործարաններում ու կազմակերպություններում։ Սկզբնական շրջանում ունեցել են պաշտամունքի փոքրիկ մի վայր։ Եկեղեցու ներկայիս շինությունը հայ համայնքը գնել է 1924 թվականին Պրեսբիտերեական եկեղեցուց և նվիրել Սուրբ Գրիգոր Լուսավորչի ծխական խորհրդին։ Շինությունը բաղկացած է եկեղեցական սրահից, խոհանոցից և կիրակնօրյա դպրոցի դասասենյակներից։ Եկեղեցու հովիվն է սարկավագ Հակոբ Ինջաջիգյանը։

2001 թվականին Բինգեմթոն քաղաքում բացվել է Հայոց ցեղասպանության զոհերի հիշատակին նվիրված հուշակոթող, որտեղ ամեն տարի ապրիլի 24-ին Բինգեմթոնի Սուրբ Գրիգոր Լուսավորիչ եկեղեցու կողմից կատարվում է ցեղասպանության զոհերի հիշատակին նվիրված ծիսակարգ և մի նոր ծառ տնկվում հուշաքարի հարևանությամբ՝ ի հիշատակ հայ նահատակների։

Ծանոթագրություններ

Արտաքին հղումներ 
 Սուրբ Գրիգոր Լուսավորիչ եկեղեցու կայքը 

ԱՄՆ-ի հայոց արևելյան թեմի վանքեր և եկեղեցիներ
20-րդ դարի հայկական վանքեր և եկեղեցիներ
Բինգեմթոնի եկեղեցիներ
եկեղեցիներ այբբենական կարգով